ඇමරිකාවේ සුප්‍රකට විද්‍යුත් මාධ්‍ය වැඩසටහන් මෙහෙයවන්නෙකු වන ලැරී කින්ග් හට කොරෝනා වෛරසය ආසාදනය වී තිබෙනවා. 87 වන වියේ පසුවන ඔහු මේ වන විට ඇමරිකාවේ ලොස්ඇන්ජලීස් නුවර රෝහලකට ඇතුළත් කර ඇති බවයි විදෙස් මාධ්‍ය සඳහන් කළේ. සී.එන්.එන්. නාලිකාවේ ඔහු ඉදිරිපත් කළ ලැරී කින්ග් ලයිව් වැඩසටහන ශ්‍රාවකයින් අතර ඉමහත් ජනප්‍රියතාවට පත්වූ අතර, විශ්‍රාම යන විට වසර 25ක් පුරා ඔහු වැඩසටහන් 6000ක් නිෂ්පාදනය කර තිබුණා.